Налшык и лъэрыжэ къэжыхьыпIэр
БлэкIа тхьэмахуэ махуэм Налшык щыпсэухэмрэ хьэщIэхэмрэ ящыщ куэдым я нэгу зыщрагъэужьащ Абхъазым и утым къыщызэрагъэпэща лъэрыжэ къэжыхьыпIэм.
Абы и лъэгум ирагъэжыхьа мылым сантиметри 5-7 и Iувагъщ. Зэман-зэманкIэрэ къэжыхьыныр зэпагъэури мылым «зрагъэгъэпсэху», итIанэ зыхуэфащэ техникэмкIэ ар ягъэджафэри ягъэцIууж.
ЛъэрыжэкIэ къэжыхьыным хуэмыIэкIуэлъакIуэхэм инструктору тIу ядоIэпыкъу. КъэжыхьыпIэм кIуэхэм лъэрыжэхэр хьэхуу ират, апхуэдэу джалэу зыгуэр игъэузмэ, дэIэпыкъун фельдшер щыIэщ.
Махуэ зыбжанэ нэхъ дэмыкIыу, мыбдеж къыщызэIуахынущ зызыгъэпсэхухэр шей пщтыр е кофе щефэн кафе.
Гергоков Руслан.
